**Forslag fra bestyrelsen (ændringer er anført med understreg)**

**Forslag 1 - Ændring af Vedtægter §8**

***Nuværende****:* Ordinær generalforsamling afholdes hvert år i marts. Generalforsamlingen er foreningens øverste myndighed og er beslutningsdygtig uanset de fremmødte medlemmers antal.

***Ændres til:*** Ordinær generalforsamling afholdes hvert år senest i april. Generalforsamlingen er foreningens øverste myndighed og er beslutningsdygtig uanset de fremmødte medlemmers antal.

Begrundelse: at vi har mulighed for at afholde, når sæsonen er åben.

**Forslag 2 – Ændring af afregning til bestyrelsen**

Satsen for godtgørelse for frivilligt arbejde i foreninger udgør pt. op til kr. 3.950 i skattefri godtgørelse om året. Det udgør kr. 2.450 i godtgørelse for telefon og internet og kr. 1.500 for småanskaffelser.

Bestyrelsen foreslår, at bestyrelsesgodtgørelse, ændres fra lejen af haven til, til kr. 2.000,00 årligt.

Honoraret kommer til udbetaling efter hver generalforsamling til bestyrelsesmedlemmer, der har siddet året forinden. Skulle et bestyrelsesmedlem træde ud af bestyrelsen, træffer den siddende bestyrelse beslutning om, det pågældende medlems bestyrelsesgodtgørelse samt størrelsen heraf.

Begrundelse: alle får samme løn trods havestørrelse og kan nemmere budgetteres.

**Forslag 3 – Ændring af Ordenregler nr. 1, c.**

***Nuværende:*** c. Hækkens højden må ikke overstige 180 cm i skel, målt fra udsiden af haven. Bredden må højst være 40 cm.

***Ændres til:*** c. Hækkens højden må ikke overstige 180 cm i skel, målt fra udsiden af haven. Bredden må højst være 50 cm.

Begrundelse: da vi ændrede højden sidste år, tog vi ikke hensyn til bredden af hækken.

**Forslag 4 – Ændring af Ordensregler nr. 7, b.**

***Nuværende:*** b. Kørsel med maskiner, må ikke finde sted fra lørdag kl. 18:00 til mandag kl. 07:00 i perioden fra 1. maj til 31. august.

***Ændres til:*** b. Kørsel med maskiner, må ikke finde sted fra lørdag kl. 18:00 til mandag kl. 07:00 i perioden fra 1. juni til 31. august.

Begrundelse: Vi ønsker at forlænge denne periode af sæsonen, da man kommer med fornyede energi efter nogen måneders pause & mange ny op startede projekter starter i forårssæsonen.